ประกาศกรมการจัดหางานเรื่องกำหนดสถานที่ยื่นคำขอและแจ้งการทำงานของคนต่างด้าว[๑] อาศัยอำนาจตามความในข้อ ๓๖ (๓) แห่งกฎกระทรวงว่าด้วยการขอรับใบอนุญาตการออกใบอนุญาต และการแจ้งการทำงานของคนต่างด้าว พ.ศ. ๒๕๕๔อธิบดีกรมการจัดหางานออกประกาศไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ ๑๔มิถุนายน พ.ศ. ๒๕๕๔ เป็นต้นไปข้อ ๒ กำหนดให้สถานที่ดังต่อไปนี้เป็นสถานที่ยื่นคำขอและแจ้งการทำงานของคนต่างด้าวนอกจากที่กำหนดไว้ในข้อ ๓๖แห่งกฎกระทรวงว่าด้วยการขอรับใบอนุญาต การออกใบอนุญาต และการแจ้งการทำงานของคนต่างด้าวพ.ศ. ๒๕๕๔(๑)[๒] สำนักงานจัดหางานกรุงเทพมหานคร สำหรับการยื่นคำขอและการแจ้งการทำงานของคนต่างด้าวในเขตกรุงเทพมหานคร(๒) ศูนย์บริการวีซ่าและใบอนุญาตทำงานสำนักงานคณะกรรมการส่งเสริมการลงทุนกระทรวงอุตสาหกรรมสำหรับการยื่นคำขอและการแจ้งของคนต่างด้าวดังนี้(ก) คนต่างด้าวซึ่งนำเงินเข้ามาลงทุนในประเทศไทย ตั้งแต่ ๒ล้านบาทขึ้นไป และบิดามารดา คู่สมรส หรือบุตรซึ่งอยู่ในความอุปการะและเป็นส่วนแห่งครัวเรือน(ข)คนต่างด้าวซึ่งขออนุญาตทำงานกับสถานประกอบการที่จดทะเบียนในประเทศไทยและมีทุนจดทะเบียนชำระแล้วหรือทุนดำเนินการตั้งแต่๓๐ ล้านบาทขึ้นไป และบิดามารดา คู่สมรสหรือบุตรซึ่งอยู่ในความอุปการะและเป็นส่วนแห่งครัวเรือน(ค)คนต่างด้าวซึ่งประสงค์จะทำงานหรือได้รับอนุญาตให้ทำงานในสำนักงานผู้แทนของนิติบุคคลต่างประเทศในธุรกิจการค้าระหว่างประเทศหรือสำนักงานภูมิภาคของบริษัทข้ามชาติ ซึ่งเป็นธุรกิจบริการอื่นตามกฎหมายว่าด้วยการประกอบธุรกิจของคนต่างด้าวและบิดามารดา คู่สมรสหรือบุตร ซึ่งอยู่ในความอุปการะและเป็นส่วนแห่งครัวเรือน(ง)คนต่างด้าวซึ่งได้รับอนุญาตให้เข้ามาทำงานในราชอาณาจักรตามกฎหมายว่าด้วยการส่งเสริมการลงทุนหรือตามกฎหมายอื่นตามมาตรา๑๒ แห่งพระราชบัญญัติการทำงานของคนต่างด้าว พ.ศ. ๒๕๕๑และคู่สมรสหรือบุคคลซึ่งอยู่ในความอุปการะ(จ)คนต่างด้าวซึ่งได้รับอนุญาตให้เข้ามาในราชอาณาจักรตามกฎหมายว่าด้วยการปิโตรเลียมและคู่สมรสหรือบุคคลซึ่งอยู่ในความอุปการะ(ฉ) คนต่างด้าวซึ่งเข้ามาปฏิบัติหน้าที่สื่อมวลชนที่ได้รับอนุญาตจากทางราชการและบิดามารดาคู่สมรส หรือบุตร ซึ่งอยู่ในความอุปการะและเป็นส่วนแห่งครัวเรือน(ช) คนต่างด้าวซึ่งเป็นนักวิจัยและพัฒนาทางวิทยาศาสตร์และเทคโนโลยีและบิดา มารดา คู่สมรส หรือบุตร ซึ่งอยู่ในความอุปการะและเป็นส่วนแห่งครัวเรือน(ซ) คนต่างด้าวซึ่งเป็นเจ้าหน้าที่ของสาขาธนาคารต่างประเทศสำนักงานวิเทศธนกิจของธนาคารต่างประเทศและสำนักงานผู้แทนของธนาคารต่างประเทศซึ่งได้รับการรับรองจากธนาคารแห่งประเทศไทยและบิดามารดา คู่สมรส หรือบุตร ซึ่งอยู่ในความอุปการะและเป็นส่วนแห่งครัวเรือน(ฌ) คนต่างด้าวซึ่งเป็นผู้เชียวชาญด้านเทคโนโลยีสารสนเทศและบิดามารดา คู่สมรสหรือบุตร ซึ่งอยู่ในความอุปการะและเป็นส่วนแห่งครัวเรือน(ญ) คนต่างด้าวซึ่งปฏิบัติงานประจำสำนักงานปฏิบัติการภูมิภาคและบิดามารดา คู่สมรส หรือบุตร ซึ่งอยู่ในความอุปการะและเป็นส่วนแห่งครัวเรือน(ฎ)คนต่างด้าวซึ่งเข้ามาทำงานตามพันธกรณีที่รัฐบาลทำไว้กับรัฐบาลต่างประเทศ(๓)[๓] ศูนย์จัดหางาน สาขาเกาะสมุย กรมการจัดหางาน สำหรับการยื่นคำขอและการแจ้งการทำงานของคนต่างด้าวในเขตอำเภอเกาะสมุยและอำเภอเกาะพะงัน จังหวัดสุราษฎร์ธานี(๔)[๔] ด่านตรวจคนหางานเบตง กรมการจัดหางาน สำหรับการยื่นคำขอและการแจ้งการทำงานของคนต่างด้าวในเขตอำเภอเบตง จังหวัดยะลา(๕)[๕] ศูนย์บริหารแรงงานเขตพัฒนาพิเศษภาคตะวันออกสำหรับการยื่นคำขอและการแจ้งการทำงานของคนต่างด้าว ในเขตจังหวัดฉะเชิงเทรา ชลบุรีและระยองประกาศ ณ วันที่ ๒๑ มิถุนายน พ.ศ. ๒๕๕๔ประวิทย์ เคียงผลรองอธิบดี รักษาราชการแทนอธิบดีกรมการจัดหางาน ประกาศกรมการจัดหางาน เรื่อง กำหนดสถานที่ยื่นคำขอและแจ้งการทำงานของคนต่างด้าว(ฉบับที่ ๒)[๖]ทั้งนี้ ตั้งแต่บัดนี้เป็นต้นไปประกาศกรมการจัดหางานเรื่อง กำหนดสถานที่ยื่นคำขอและแจ้งการทำงานของคนต่างด้าว (ฉบับที่ ๓)[๗] ทั้งนี้ ตั้งแต่วันที่ ๑พฤศจิกายน พ.ศ. ๒๕๖๑ เป็นต้นไปปริยานุช/ผู้จัดทำ๓สิงหาคม ๒๕๕๔ณัฐวดี/ตรวจ๓สิงหาคม ๒๕๕๔พรวิภา/เพิ่มเติม๘ สิงหาคม ๒๕๖๐[๑] ราชกิจจานุเบกษาเล่ม ๑๒๘/ตอนพิเศษ ๗๗ ง/หน้า ๓๙/๑๒ กรกฎาคม ๒๕๕๔[๒] ข้อ ๒ (๑) แก้ไขเพิ่มเติมโดยประกาศกรมการจัดหางาน เรื่องกำหนดสถานที่ยื่นคำขอและแจ้งการทำงานของคนต่างด้าว (ฉบับที่ ๒)[๓] ข้อ ๒ (๓) เพิ่มโดยประกาศกรมการจัดหางาน เรื่อง กำหนดสถานที่ยื่นคำขอและแจ้งการทำงานของคนต่างด้าว(ฉบับที่ ๒)[๔] ข้อ ๒ (๔) เพิ่มโดยประกาศกรมการจัดหางาน เรื่องกำหนดสถานที่ยื่นคำขอและแจ้งการทำงานของคนต่างด้าว (ฉบับที่ ๒)[๕] ข้อ๒ (๕) เพิ่มโดยประกาศกรมการจัดหางาน เรื่อง กำหนดสถานที่ยื่นคำขอและแจ้งการทำงานของคนต่างด้าว(ฉบับที่ ๓)[๖] ราชกิจจานุเบกษาเล่ม ๑๓๔/ตอนพิเศษ ๑๗๘ ง/หน้า ๙/๗ กรกฎาคม ๒๕๖๐[๗] ราชกิจจานุเบกษาเล่ม ๑๓๕/ตอนพิเศษ ๒๗๗ ง/หน้า ๑๓/๒ พฤศจิกายน ๒๕๖๑